পি.এম.না পি.এম.-কিসানগী  ১০শুবা ইন্সতোলমেন্ত থাদোকখ্রে

গ্রাসরুত লেভেলদা লৈবা লৌমীশিং এমপাৱর তৌনবা লেপ্তনা তৌরক্লিবা কমিৎমেন্ত অমসুং অচেৎপা ৱারেপ অদুগী মতুং ইন্না, প্রধান মন্ত্রী, শ্রী নরেন্দ্র মোদীনা ঙসি ভীদিও কনফরেন্সিংগী খুত্থাংদা প্রধান মন্ত্রী কিসান সম্মান নিধি (পি.এম.-কিসান)গী মখাদা ফাইনান্সিয়েল বেনিফিতকী ১০শুবা ইন্সতোলমেন্ত থাদোকখ্রে। মসিনা করোর ১০ হেনবা বেননিফিসরী ওইবা লৌমীগী ইমুংশিংদা লুপা করোর ২০,০০০ হেনবা শেনফম অমা ত্রান্সফর তৌবা ঙমহনখ্রে। থৌরম অদুদা, প্রধান মন্ত্রীনা ফার্মর প্রোদ্যুসর ওর্গনাইজেশন (এফ.পি.ও.) চাউরাক্না ৩৫১দা লুপা করোর ১৪ হেনবা ইক্বিতী গ্রান্তসু ধাদোকখ্রে, মসিনা লৌমী লাখ ১.২৪ হেন্না কান্নগনি। থৌরম অদুদা প্রধান মন্ত্রীনা এফ.পি.ও.শিংগা লোইননা ৱারি-ৱাতাই শানখি। থৌরম অদুদা কেন্দ্রগী মন্ত্রী, নরেন্দ্র সিং তোমার অমসুং মুখ্য মন্ত্রীশিং, এল.জি.শিং, লৌউ-শিংউগী মন্ত্রীশিং অমসুং রাজ্য কয়াদগী লৌমীশিং লিঙ্ক তৌখি। উত্তরাখন্দদগী এফ.পি.ও.শিংগা ৱারি-ৱাতাই শাদুনা, মখোয়না ওর্গানিক ফার্মিংগী চোইস অমসুং ওর্গানিক প্রোদক্তশিংগী সার্তিফিকেশনগী মরমগী অদুগী মতাংদা প্রধান মন্ত্রীনা হংখি। এফ.পি.ও.নসু ওর্গানিক ফর্তিলাইজরশিংগীদমক্তা মখোয়না করম্না শিন-লাংখিবগে হায়বগী মতাংদা প্রধান মন্ত্রীদা হায়খি। প্রধান মন্ত্রীনা হায়খি মদুদি সরকার অসিনসু নেচরেল অমসুং ওর্গানিক ফার্মিংবু পাক-শন্না শৌগৎনবা হোৎনদুনা লাক্লি, মরমদি মসিনা কেমেকেল ফর্তিলাইজরগী মপাল তাংবা হন্থহল্লি অমসুং লৌমীশিংগী ইনকম হেনগৎহল্লি। পঞ্জাবতগী এফ.পি.ও.না পরালিবু মৈ থাদোক্তনা করম্না দিসপোজ তৌগনি হায়বগী মতাংদসু প্রধান মন্ত্রীদা খঙহনখি। মখোয়না সুপরসীদর অমসুং সরকারগী এজেন্সীদগী ফংখিবা মতেংগী মতাংদসু ৱারি শারকখি। প্রধান মন্ত্রীনা পরালি মেনেজমে্তকি মতাংদা মখোয়না থেংনখিবা এক্সপরিয়েন্স অদুবু মফম খুদিংমক্তা শন্দোক্নবগী অপাম্বা ফোংদোকখি। রাজস্থানদগী এফ.পি.ও.না খোইহি লোকপগী মতাংদা ৱারি শারকখি। মখোয়না হায়খি মদুদি এন.এ.এফ.ই.দি.গী মতেংগা লোইননা এফ.পি.ও.গী কনসেপ্ত অসি মখোয়গীদমক্তা য়াম্না কান্নৈ। উত্তর প্রদেশতগী এফ.পি.ও.না প্রধান মন্ত্রীবু লৌমীশিংগী য়াইফনবগী ফাউন্দেশন অমা ওইনা এফ.পি.ও.শিং শেম্বগীদমক্তা থাগৎপা ফোংদোকখি। মখোয়না মেম্বরশিংবু মরুশিং, ওর্গানিক ফর্তিলাইজরশিং, হোর্তিকলচর প্রোদক্তশিংগী মখলশিং পীদুনা মতেং পাংনবগী মতাংদা ৱারি শাখি। মখোয়না লৌমীশিংবু সরকারগী স্কীমশিংগী কান্নবা লৌবদা মতেং পাংনবগী মতাংদসু ৱারি শাখি। মখোয়না ই-নাম ফেসিলিতীশিংগী খুদোংচাবশিং ফংলি। মখোয়না লৌমীশিংগী ইনকম শরুক অনি থোক্না হেনগৎহন্নবা প্রধান মন্ত্রী মঙলান অদুবু মঙফাওননবা থাজবা পীরকখি। প্রধান মন্ত্রীনা হায়খি মদুদি লৈবাক অসিগী লৌমীশিংগী থাজবনা লৈবাক অসিগী মরু ওইবা পাঙ্গল ওইরিবনি। তামিল নাদুদগী এফ.পি.ও.না খঙহল্লকখি মদুদি নাবার্দকী মতেংগা লোইননা, মখোয়না হেন্না ফবা মমল ফংনবা এফ.পি.ও. শেমখি অমসুং এফ.পি.ও. অসি নুপীশিংনা মপুং ফানা মপু ওইরি অমসুং মপুং ফানা চালাইরি। মখোয়না প্রধান মন্ত্রীদা খঙহনখ্রে মদুদি সোর্ঘুম অসি মফম অদুগী ঈশিং-নুংশিৎ ফিভম অদুনা মরম ওইরগা পুথোক্লিবনি। নারি শক্তিগী মাইপাকপা অসি মখোয়গী নিংহন্নবা লৈত্রবা লিংজেল অদুগী খুদম্নি হায়না প্রধান মন্ত্রীনা হায়খি। মহাক্না লৌমীশিংদা মিল্লেত ফার্মিংগী কান্নবা লৌনবা হায়খি। গুজরাত্তগী এফ.পি.ও.না মহৌশাগী ওইবা মওংদা লৌউ-শিংউবা অমসুং শনদা য়ুমফম ওইবা লৌউ-শিংউবা অসিনা খরম্না শেল চংবা হন্থবা অমসুং লৈহাওদা শোকহনবা হন্থহননবগে হায়বগী মতাংদা ৱারি শাখি। লমদম অসিগী ত্রাইবল কম্যুনিতীশিংনসু মসিগী কন্সেপ্ত অসিদগী কান্নবা ফংলি। থৌরম অদুদা ৱা ঙাংলদুনা, প্রধান মন্ত্রীনা মাতা ৱৈস্নো দেবিগী খুভমদা নেৎশিন্নবদগী মরাইবক থিরবশিংগীদমক্তা মহাক্না অৱাবা ফোংদোকখি। প্রধান মন্ত্রীনা অশোকপশিংগীদমক্তা শিন-লাংনবা এল.জি., শ্রী মনোজ সিনহাদা মহাক্না ৱারি শাখ্রে হায়নসু খঙহল্লকখি। প্রধান মন্ত্রীনা হায়খি মদুদি ঙসি ঐখোয়না অনৌবা চহিনা লাকপসিদা, ঐখোয়না মমাং চহিগী এচীবমেন্তশিং অদুদগী মতৌ তমদুনা অনৌবা খোংচৎ অমগীদমক্তা খোংথাং থাংগদবনি। লৈবাক অসিনা লাইচৎকা লান্থেংনবদা , ভেক্সিন কাপ্পদা অমসুং লুরবা মতমদা খ্বাইদগী খুদোংথিনিংঙাই ওইরবা কাংলুপশিংগীদমক্তা শিন-লাংবদা লৈবাক অসিগী মীয়াম্না হোৎনখিবশীং অদু নিংশিংখি। খ্বাইদগী খুদোংথিনিংঙাই ওইরবা কাংলুপশিংদা রেশন ফংহন্নবা লৈবাক অসিনা লুপা করোর লাখ ২গা লিশিং ৬০ শিজিন্নখি। প্রধান মন্ত্রীনা হায়খি মদুদি সরাকার অসিনা লমদম অসিগী মেদিকেল ইনফ্রাস্ত্রকচর ফগৎহন্নবা লেপ্পা লৈতনা খন্না হোৎনরি। মেদিকেল ইনফ্রাস্ত্রকচরশিং ফগৎহন্নবা ওক্সিজেন প্লান্তশিং, অনৌবা মেদিকেল কোলেজশিং, ৱেলনেস সেন্তরশিং, অয়ুশমান ভারত হেল্থ ইনফ্রাস্তরকচর মিসন অমসুং অয়ুশমান ভারত দিজিতেল হেল্থ মিসন হায়রিবশিং অসি হৌদোকখি হায়না মহাক্না পনখি। লৈবাক অসি সবকা সাথ, সবকা ৱিকাস অমসুং সবকা প্রয়াসকী মন্ত্রাগা লোইননা চৎলি। মী ময়াম অমা লৈবাক অসিগীদমক্তা মখোয়গী পুনশি কৎথোক্লি, মখোয়না লৈবাক অসি শেমগৎলি। প্রধান মন্ত্রীনা হায়খি মদুদি মখোয়না মসিগী থবক অসি হান্নসু তৌরম্মি, অদুবু হৌজিক্তি মখোয়গী থবক অদু মশক খঙবীরে। “হন্দক্কী চহি অসিদা ঐখোয়না ঐখোয়গী নিংতম্বাগী চহি ৭৫ মপুং ফারগনি। মসি ঐখোয়না অনৌবা ইথিল অমগা লোইননা লৈবাক অসিগী অচেৎপা অনিংবা অদুগী অনৌবা নুংঙাইরবা খোংচৎ অমা হৌনবগী মতম অদুনি ”, হায়না মহাক্না হায়খি। ময়াম পুন্না হোৎনমিন্নবগী পাঙ্গলগী মতাংদা খঙহল্লদুনা প্রধান মন্ত্রীনা “ভারত মচা করোর ১৩০না খোংথাং অমা কানবা মতমদা, মসিগী খোংথাং অসি খোংথাং অমখক্তা নত্তে মসিখোংথাং করোর ১৩০গা পাংখক ওইরিবনি” হায়না তাকলকখি। ইকোনোমীগী মতাংদা ৱা ঙাংলদুনা প্রধান মন্ত্রীনা হায়খি, হিরম কয়াদা ইন্দিয়াগী ইকোনোমী অসি কোবিদ মমাংগী মতমদগী হেন্না ফগৎলক্লি হায়না হায়খি। মহাক্না খংহল্লকখি “ঙসি ঐখোয়গী ইকোনোমীগী চাওখৎপগী চাং অসি ৮%দগী হেন্না হেল্লিবনি। রেকোর্দ ফোরেন ইনভেস্তমেন্ত ভারত্তা য়ৌরক্লে। ঐখোয়গী ফ়োরেক্স রিজর্ভ রেকোর্দ লেভেল য়ৌবা ঙমখ্রে। জি.এস.তি. খোমগৎপগী মতাংদসু অরিবা রেকোর্দশিংদগী হেনখ্রে। এক্সপোর্ত তৌবগী মতাংদসু মরু ওইনা এগ্রিকল্চরগী মতাংদা ঐখোয়না অনৌবা রেকোর্দশিং শেমখ্রে। “২০২১দা লুপা করোর লাখ ৭০দগী হেন্না য়ু.পি.আই.দা ত্রান্সেক্সন তৌখি হায়না মহাক্না হায়খি। ভারত্তা হৌজিক হৌজিকস্তার্ত অপ লিশিং ৫০গী মথক্তা থবক তৌরি, মসিগী মরক্তা লিশিং ১০ অমদি হৌখিবা থা ৬তা থোক্লকপনি। প্রধান মন্ত্রীনা হায়খি, ২০২১ চহি অসি, ভারতকী কলচরেল হেরিতেজ শৌগৎপগী চহিসু ওইখি। কাশি বিশ্বনাথ ধাম অমসুং কেদারনাথ ধামবু ফজহন্নবা অমসুং চাওখৎহন্নবা, আদি সংকরাচার্য়গী সমাধিবু শেমগৎপা, অন্নপুর্না দেবিগী হুরানখিবা মুর্তিবু অমুক্কা পুরক্তুনা খিনবা, অয়োধ্যাদা রাম মন্দির শাবা অমসুং ধোলাবিরা অমসুং দুর্গা পুজা ফেস্তিবলবু ৱার্ল্দ হেরিতেজকী স্তেতস ফংবা অমসুং তুরিজম অমসুং লাই খুরমফমবু চাওখৎনবা খোংথাং কয়া লৌখৎখি। মাত্রা-শক্তিগীদমক্তসু ২০২১গী চহি অসি য়াম্না ফবা চহি অমা ওয়খি। নুপীমচাশিংগীদমক নেস্নেল দিফেন্স একাদমীগা লোইন-লোইননা সৈনিক স্কুলশিংশু হাংদোকখ্রে। হৌখিবা চহি অসিমক্তদা নুপীমচাশিংগী লুহোংবগী চহি অসি নুপামচাশিংগা চপ মান্ননা ২১ ওইহন্নবা হোৎনবসু হৌখি। ভারতকী শানরোইশিংনসু ২০২১দা লৈবাক অসিগী মায় পাকহনখি। লৈবাক অসিনা স্পোর্তসকীদমক্তসু হেন্দোক থোইদোকপা থৌরাং পায়খৎলি হায়নসু প্রধান মন্ত্রীনা হায়খি। মালেম অসিবু ক্লাইমেত হোংলকপগী মায়োক্তা লুচিংদুনা, মালেমগী মমাংদা ভারতনা ২০৭০ ফাওবদা নেত জিরো কার্বন এমিসন ওইনবগীদমক তার্গেত অমসু থমখ্রে। ভারতনা হায়খিবা মতমগী মমাংদা রিন্যুৱেবল ইনর্জীগী রেকোর্দ কয়াসু শেমখ্রে হায়নসু প্রধান মন্ত্রীনা হায়খি। ঙসি ভারতনা ইলেক্ত্রিক ভেহিকলশিংদা লুচিংদুনা, হায়দ্রোজেন মিশনদা থবক চৎথরি হায়নসু মহাকনা হায়খি। প্রধান মন্ত্রীনা পি.এম. গতিশক্তি নেস্নেল মাস্তর প্লান অসিনা লৈবাক অসিগী কনস্ত্রকশনগী ইন্ফ্রাস্ত্রকচরদা অনৌবা খোংথাং অমা ওইগনি হায়না মখাতানা হায়রকখি। “মেক ইন ইন্দিয়াবু অনৌবা দাইমেন্সন পীরদুনা লৈবাক অসিনা চিপ, সেমিকন্দক্তর মেনুফেক্চর তৌবগী অনৌবা সেক্তরশিংবুসু ইম্প্লিমেন্ত তৌখ্রে” হায়না মহাক্না মখাতানা হায়রকখি। প্রধান মন্ত্রীনা মতম অসিগী ভারতকী ৱাখল্লোনবু “ লৈবাক মীয়ামগীদমক্তা ‘নেশন ফার্স’ হায়বা ৱাখল্লোন অসিগা লোইননা লৈবাক অসিগী কথোকপা, হায়বসি মতম অসিগী ভারত মচা খুদিংমক্কী হৌজিক লৈরিবা ৱাখললোন্নি হায়না হায়খি। অমসুং, অসিনা মরম ওইদুনা ঙসি ঐখোয়না হোৎনবদা অমসুং ৱারেপ লৌবদা অমত্তা ওইবা ৱাখল্লোন লৈরিবনি। মাইপাক্নবগীদমক্তা খোইরাংবা ফাওই। ঙসিদি ঐখোয়গী পোলিসীশিং লৌবদা অরেপ্পা অমা লৈ অমসুং ৱারেপশিং লৌবদা তুংগী ৱাখললোন য়াওরি। প্রধান মন্ত্রীনা পি.এম. কিসান সম্মান নিধি অসি ভারতকী লৌমীশিংগীদমক অচৌবা তেংবাং অমনি হায়না হায়খি। ঙসিগী থাজজিনখিবা শেল অসিগা পাশিল্লবদি , লৌমীশিংগী মশা-মশাগী একাউন্ততা লুপা করোর লাখ ১.৮০দগী হেন্না থাজিনখ্রে হায়নসু মহাক্না হায়রকখি। প্রধান মন্ত্রীনা হায়খি মদুদি এফ.পি.ও.শিংগী খুথাংদা লৌমী মচা-মচাশিংনা অপুনবগী ওইবা পাঙ্গলগী শক্তি অদু ফংলি হায়নসু হায়খি। মহাক্না এফ.পি.ও.শিংগী মরমদা কাননবা মঙা উৎখি। মদুদি মমল হুন্নবগী পাঙ্গল, স্কেল, ইনোভেসন, মার্কেত কন্দিসন অদুগী মতুং ইন্না রিস্ক মেনেজমেন্ত অমসুং এদাপ্তিবিলিতী হেনগৎহল্লি। এফ.পি.ও.শিং অসিনা লুপা লাখ ১৫ ফাওবগী মতেং ফংলি। মসিনা মরম ওইদুনা ওর্গেনিক এফ.পি.ও.শিং, থাউ মরুগী এফ.পি.ও.শিং, বেম্বু ক্লস্তরশিং অমদি খোইহিগী এফ.পি.ও.শিং লৈবাক শিনথুংনা হৌগৎনরক্লি। “ঙসি ঐখোয়গী লৌমীশিংনা ‘ৱন দিস্ত্রিক্ত ৱন প্রোদক্তস’ গুম্বা স্কীমদগী কানবা ফংলি অমসুং মখোয়গীদমক লৈবাক অমসুং মালেম অসিগী মার্কেতশিং মখোয়গীদমক হাংদোরক্লি। লুপা করোর লিশিং ১১গী বজেত লৈবা নেস্নেল পাম ওইল মিসন হায়রিবা স্কীম অসিগুম্বনা ইম্পোর্ত্তা মপাল তাংবা হন্থহল্লে হায়না মহাক্না হায়খি। প্রধান মন্ত্রীনা হৌখিবা চহি খরা অসিদা এগ্রিকলচরগী সেক্তরদা ফংখিবা মাইলস্তোনগী মরমদা হায়খি। ফুদ গ্রেন প্রোদক্স‌ন্না তোন মিলিয়ন ৩০০ য়ৌবা ঙমখি অমসুং ফ্লোরিকল্চর প্রোদক্সন্না তোন মিলিয়ন ৩৩০ য়ৌখি। শঙ্গোমগী প্রোদক্সনসু হৌখিবা চহি ৬-৭ অসিদা শরুক ৪৫ রোম হেনগৎলে। হেক্তর লাখ ৬০ রোমগী লম মাইক্রো ইরিগেশনগী মখাদা লৈখি; প্রধান মন্ত্রী ফসল বিমা য়োজনাগী মখাদা লুপা করোর লাখ ১ হেন্না কম্পেন্সেসন ওইনা পীখ‌্রে, অদুগা প্রিমিয়ম্না লুপা করোর শিং ২১ খক্তমক ফংখি। ইথানোল প্রোদক্সন্না চহি তরেত খক্তদা লিতর করোর ৪০দগী লিতর করোর ৩৪০দা হেনগৎখি। প্রাধান মন্ত্রীনা বায়ো-গ্যাস শৌগৎনবগীদমক গোবরধন স্কীমগী মরমদসু হায়খি। করিগুম্বা শন্থিগী মমল লৈরবদি সঙ্গোম থোক্তবা শাশিংসু লৌমীশিংদা অহেনবা অৱাবা ওইরোই হায়না মহাক্না হায়খি। সরকার অসিনা কামধেনু কমিসন শেমখ্রে অমসুং মসিনা দেয়রী সেক্তরগী ইন্ফ্রাস্ত্রকচরবুসু ফগৎহল্লি। প্রধান মন্ত্রীনা নেচরেল ফার্মিংবু শৌগৎপা ওইনা অমুক্কসু হন্না প্রমোৎ তৌখি। কেমিকেল য়াওদবা ফার্মিং অসি লৈবাক্কী ফিভম কন্নবগীদমক্তা মরু ওইবা লম্বি অমনি হায়না মহাক্না হায়খি। নেচরেল ফার্মিং অসিনা মায়কৈদা মরু ওইবা খোংথাং অমনি হায়নসু হায়খি। মহাক্না লৌমী খুদিংমকপু নেচরেল ফার্মিংগী থৌওং অমসুং কানবশিং খংহনগদবনি হায়নসু হায়খি। প্রধান মন্ত্রীনা লৌমীশিংবু লৌউ-শিংউবগী অনৌ-অনৌবা থৌওং পুথোক্নবা অমসুং লু-নানবগী মুবমেন্তপু শৌগৎনবা হায়দুনা লোইশিনখি।